ประกาศธนาคารแห่งประเทศไทยที่ สนส.24 /2558เรื่อง การจัดทําและการเปิดเผยรายการย่อแสดงสินทรัพย์และหนี้สินของบริษัทเงินทุนและบริษัทเครดิตฟองซิเอร์-----------------------------------อื่นๆ - 1. เหตุผลในการออกประกาศ ด้วยเหตุที่รายการย่อแสดงสินทรัพย์และหนี้สินนั้นเป็นหนึ่งในข้อมูลสําคัญที่แสดงให้เห็นถึงสถานะทางการเงินของบริษัทเงินทุนและบริษัทเครดิตฟองซิเอร์ อันจะเป็นประโยชน์ทั้งในด้านการกํากับดูแลของธนาคารแห่งประเทศไทย และการให้ข้อมูลแก่ผู้ใช้งบการเงิน เช่น การให้ข้อมูลแก่นักลงทุนผู้ฝากเงิน และเจ้าหนี้ของบริษัทดังกล่าว เพื่อประกอบตัดสินใจทําธุรกิจกรรมกับบริษัทนั้น ๆ ตลอดจนเพื่อประโยชน์ในการคุ้มครองผู้บริโภค เนื่องจากธนาคารแห่งประเทศไทยได้มีการพิจารณาปรับปรุงคําอธิบายความหมายของรายการระหว่างธนาคารและตลาดเงิน โดยกําหนดประเภทของคู่สัญญาภายใต้รายการดังกล่าวให้มีความชัดเจนมากขึ้น เพื่อให้การวิเคราะห์ข้อมูลรายการระหว่างธนาคารและตลาดเงินและกลุ่มภาคธุรกิจจริง (real sector) สอดคล้องกับความเป็นจริง ดังนั้น ธนาคารแห่งประเทศไทยจึงได้ปรับปรุงคําอธิบายความหมายของรายการที่เกี่ยวข้องให้สอดคล้องกับหลักเกณฑ์ที่เปลี่ยนแปลงไปตามที่กล่าวข้างต้นอื่นๆ - 2. อํานาจตามกฎหมาย อาศัยอํานาจตามความในมาตรา 31 มาตรา 39(5) และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดให้บริษัทเงินทุนและบริษัทเครดิตฟองซิเอร์ ถือปฏิบัติเกี่ยวกับหลักเกณฑ์การจัดทําและเปิดเผยรายการย่อแสดงสินทรัพย์และหนี้สินของบริษัทตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนและบริษัทเครดิตฟองชิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศที่ยกเลิก ประกาศฉบับนี้ยกเลิกประกาศธนาคารแห่งประเทศไทยที่ สนส. 14/2553 ลงวันที่ 3 ธันวาคม 2553 เรื่อง การจัดทําและเปิดเผยรายการย่อแสดงสินทรัพย์และหนี้สินของบริษัทเงินทุนและบริษัทเครดิตฟองซิเอร์อื่นๆ - 5. เนื้อหา 5.1 การจัดทํารายการย่อแสดงสินทรัพย์และหนี้สิน ให้บริษัทจัดทํารายการย่อแสดงสินทรัพย์และหนี้สิน ณ วันสิ้นเดือนของทุกเดือนให้ครบถ้วนถูกต้องตามความเป็นจริง และเป็นไปตามรูปแบบและคําอธิบายความหมายของรายการที่ธนาคารแห่งประเทศไทยกําหนดตามแนบ ดังนี้ (1) ให้บริษัทเงินทุนจัดทํารายการย่อแสดงสินทรัพย์และหนี้สินตามแบบ บ.ง. 1.2 ที่ธนาคารแห่งประเทศไทยกําหนดตามเอกสารแนบ 1 โดยรวมสินทรัพย์และหนี้สินของทุกสํานักงาน (2) ให้บริษัทเครดิตฟองซิเอร์จัดทํารายการย่อแสดงสินทรัพย์และหนี้สินตามแบบ บ.ค. 1.2 ที่ธนาคารแห่งประเทศไทยกําหนดตามเอกสารแนบ 2 ทั้งนี้ ในการจัดทํารายการย่อแสดงสินทรัพย์และหนี้สินดังกล่าว ให้บริษัทอ้างอิงจากคําอธิบายรายการ และอ้างอิงรายการของชุดข้อมูลที่เกี่ยวข้อง (Dataset) ในระบu DMS ที่ธนาคารแห่งประเทศไทยกําหนดตามเอกสารแนบ 3 และ 4 ตามลําดับ 5.2 การกําหนดจํานวนหน่วยในการจัดทํารายการ ให้บริษัทแสดงรายการย่อแสดงสินทรัพย์และหนี้สิน เป็นหน่วยของบาท (ไม่ต้องมีทศนิยม) 5.3 การเปิดเผยรายการย่อแสดงสินทรัพย์และหนี้สินและรายละเอียดของบริษัท 5.3.1 ให้บริษัทเปิดเผยรายการย่อแสดงสินทรัพย์และหนี้สินที่รับรองความถูกต้องและลงนามอย่างน้อย 2 คน ได้แก่ กรรมการผู้จัดการ และผู้อํานวยการฝ่ายบัญชี หรือผู้ซึ่งมีตําแหน่งเทียบเท่าในทํานองเดียวกันที่เรียกชื่ออย่างอื่น โดยให้แสดงชื่อและชื่อสกุลในเครื่องหมายวงเล็บ พร้อมด้วยตําแหน่งใต้ลายมือชื่อ ในกรณีที่ให้ผู้อื่นที่มีอํานาจลงนามแทน ให้ระบุคําว่า "แทน" หน้าตําแหน่งนั้นด้วย ทั้งนี้ ให้บริษัทเปิดเผยรายการย่อแสดงสินทรัพย์และหนี้สินดังกล่าว ภายในวันที่ 25 ของเดือนถัดไป ดังนี้ (1) ให้ประกาศรายการย่อแสดงสินทรัพย์และหนี้สินไว้ในที่เปิดเผย ณ สํานักงานทุกแห่งของบริษัทนั้น (2) ให้ประกาศลงในหนังสือพิมพ์รายวันอย่างน้อย 1 ฉบับ สําหรับรายการย่อแสดงสินทรัพย์และหนี้สินเฉพาะรายไตรมาส และให้จัดส่งเอกสารหลักฐานว่าได้ประกาศรายการย่อแสดงสินทรัพย์และหนี้สินดังกล่าวในหนังสือพิมพ์แล้ว ให้ฝ่ายวิเคราะห์และติดตามฐานะ สายกํากับสถาบันการเงิน ธนาคารแห่งประเทศไทย ภายในเดือนที่ประกาศด้วย (3) ให้เผยแพร่รายการย่อแสดงสินทรัพย์และหนี้สินใน website ของบริษัทนั้นโดยบังคับใช้เฉพาะบริษัทเงินทุนเท่านั้น เว้นแต่ได้รับอนุญาตจากธนาคารแห่งประเทศไทยให้ปฏิบัติเป็นอย่างอื่น 5.3.2 ให้บริษัทประกาศรายละเอียดของบริษัทที่ครบถ้วนและตรงต่อความเป็นจริงดังต่อไปนี้ ไว้ในที่เปิดเผยในสํานักงานทุกแห่งของบริษัทที่ใช้ติดต่อกับประชาชน (1) ใบอนุญาต หรือสําเนาใบอนุญาตให้ประกอบธุรกิจเงินทุน หรือธุรกิจเครดิตฟองซิเอร์ แล้วแต่กรณี (2) หนังสือรับรองของสํานักงานทะเบียนหุ้นส่วนบริษัท กระทรวงพาณิชย์ที่แสดงรายชื่อกรรมการผู้มีอํานาจลงนามผูกพันบริษัท ทุนจดทะเบียน และที่ตั้งสํานักงานใหญ่ของบริษัทรวมทั้งสาขา (ถ้ามี) ที่เป็นปัจจุบัน (3) รายชื่อผู้ถือหุ้นรายใหญ่สิบอันดับแรกเรียงตามลําดับ ทั้งนี้ ตามหลักฐานที่ปรากฏในทะเบียนผู้ถือหุ้นของบริษัท พร้อมทั้งแสดงอัตราร้อยละของจํานวนหุ้นที่จําหน่ายได้แล้วทั้งหมดที่ผู้ถือหุ้นแต่ละรายถืออยู่ ณ วันที่บริษัทอ้างถึงชื่อผู้สอบบัญชีซึ่งได้รับแต่งตั้งจากที่ประชุมผู้ถือหุ้นสามัญประจําปี และได้รับความเห็นชอบจากธนาคารแห่งประเทศไทยแล้ว พร้อมทั้งชื่อและสถานที่ตั้งสํานักงานของผู้สอบบัญชี (5) ตัวอย่างตั๋วสัญญาใช้เงินของบริษัท และวันที่เริ่มใช้ พร้อมทั้งระบุชื่อโรงพิมพ์ที่พิมพ์ตั๋วสัญญาใช้เงินดังกล่าว (6) ตัวอย่างตราของบริษัทที่ใช้อยู่ในปัจจุบัน ซึ่งจดทะเบียนไว้กับสํานักงานทะเบียนหุ้นส่วนบริษัท กระทรวงพาณิชย์ 5.3.3 ให้บริษัทจัดให้มีเอกสารที่แสดงข้อมูลที่ครบถ้วนและตรงต่อความเป็นจริงดังต่อไปนี้ ไว้ในที่เปิดเผยตลอดเวลาทําการ ภายในสํานักงานทุกแห่งของบริษัท เพื่อให้ประชาชนสามารถตรวจดูได้โดยสะดวก ทั้งนี้ อาจจัดเตรียมไว้ในรูปแฟ้มเอกสารก็ได้ (1) งบการเงินและรายงานของผู้สอบบัญชี พร้อมหมายเหตุประกอบงบการเงินของงวดการบัญชีหลังสุด (2) รายชื่อกรรมการและพนักงานผู้มีอํานาจลงนามแทนบริษัททุกคนพร้อมทั้งตัวอย่างลายมือชื่อที่ใช้อยู่เป็นปกติของบุคคลดังกล่าวทุกภาษา ตลอดจนขอบเขตและอํานาจในการลงนามแทนบริษัท ทั้งนี้ ในกรณีที่มีการเปลี่ยนแปลงเกี่ยวกับรายละเอียดของบริษัท หรือข้อมูลที่ประกาศหรือเปิดเผยไว้ตามข้อ 5.3.2 หรือ 5.3.3 ดังกล่าว ให้บริษัทแก้ไขรายละเอียดหรือข้อมูลนั้นให้ถูกต้องโดยพลัน เว้นแต่รายละเอียดผู้ถือหุ้นรายใหญ่ตามข้อ 5.3.2 (3) จะปรับปรุงเฉพาะเมื่อมีการเปลี่ยนแปลงที่สําคัญก็ได้ 5.4 การจัดส่งรายการย่อแสดงสินทรัพย์และหนี้สิน 5.4.1 ให้บริษัทจัดส่งรายการย่อแสดงสินทรัพย์และหนี้สินตามรูปแบบการจัดส่งดังนี้ (1) รูปแบบ Excel File ตามที่ธนาคารแห่งประเทศไทยกําหนด โดยให้ส่งผ่านช่องทางการรับส่งข้อมูลของระบบ DMS Data Acquisition ทาง Extranet (https:/websenv) หัวข้อ Summit File เลือกรายการ "Summary Statement of Assets and Liabilities" ภายในวันที่ 21 ของเดือนถัดไป ทั้งนี้ หากวันที่ครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว แต่ก่อนหน้าวันเปิดเผยรายการแสดงสินทรัพย์และหนี้สินตามข้อ 5.3.1 (2) รูปแบบเอกสาร โดยให้ส่งเอกสารต้นฉบับที่มีการลงนามตามข้อ 5.3.1 จํานวน 1 ชุดพร้อมสําเนา 1 ชุด ต่อสํานักสถิติ ฝ่ายสถิติและข้อสนเทศ ธนาคารแห่งประเทศไทย ภายในวันที่ 25 ของเดือนถัดไป ทั้งนี้ หากวันที่ครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว 5.4.2 ให้บริษัทจัดส่งรายการย่อแสดงสินทรัพย์และหนี้สินในรูปแบบเอกสารจํานวน 1 ชุดต่อสํานักนโยบายระบบการเงินและสถาบันการเงิน สํานักงานเศรษฐกิจการคลังกระทรวงการคลัง ภายในวันที่ 25 ของเดือนถัดไป ทั้งนี้ หากวันครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว 5.5 การปรับปรุงข้อมูลในรายการย่อแสดงสินทรัพย์และหนี้สิน 5.5.1 ในกรณีที่มีเหตุจําเป็นและสมควร ซึ่งทําให้บริษัทต้องมีการปรับปรุงรายการย่อแสดงสินทรัพย์และหนี้สิน หลังจากที่ได้มีการเปิดเผยตามข้อ 5.3.1 หรือจัดส่งตามข้อ 5.4 แล้ว ให้บริษัทจัดส่งรายการย่อแสดงสินทรัพย์และหนี้สินที่ได้ปรับปรุงต่อสํานักสถิติ ฝ่ายสถิติและข้อสนเทศ ธนาคารแห่งประเทศไทย และสํานักนโยบายระบบการเงินและสถาบันการเงิน สํานักงานเศรษฐกิจการคลังกระทรวงการคลัง พร้อมทั้งประกาศไว้ในที่เปิดเผย ณ สํานักงานทุกแห่ง และเผยแพร่ใน website ของบริษัทนั้น ทั้งนี้ ให้ระบุข้อความ "ฉบับปรับปรุง" ไว้ตรงกลางด้านบนสุดของรายการย่อแสดงสินทรัพย์และหนี้สินฉบับที่แก้ไขด้วย 5.5.2 ในกรณีที่ข้อมูลในรายการย่อแสดงสินทรัพย์และหนี้สินยังไม่ได้ผ่านการตรวจสอบโดยผู้สอบบัญชีรับอนุญาต ให้บริษัทระบุข้อความว่า "รายการย่อแสดงสินทรัพย์และหนี้สินนี้ไม่ได้ผ่านการตรวจสอบโดยผู้สอบบัญชีรับอนุญาต" ในรายการย่อแสดงสินทรัพย์และหนี้สินนี้ด้วย ทั้งนี้ รายการย่อแสดงสินทรัพย์และหนี้สินที่เปิดเผยและจัดส่งตามข้อ 5.3.1 ข้อ 5.4 และข้อ 5.5 ต้องเป็นรายการย่อแสดงสินทรัพย์และหนี้สินที่จัดทําขึ้นเป็นภาษาไทยอื่นๆ - 6. วันเริ่มต้นบังคับใช้ ประกาศฉบับนี้ให้ถือปฏิบัติกับการจัดทําและเปิดเผยรายการย่อแสดงสินทรัพย์และหนี้สินที่มีรอบระยะเวลาจัดทําสิ้นสุดหลังวันที่ประกาศฉบับนี้ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 4 ธันวาคม 2558 (นายวิรไท สันติประภพ)ผู้ว่าการธนาคารแห่งประเทศไทย